**Gerald Hunter Finley** (født 30. januar 1960) er en kanadisk operasanger (baryton).

Biografi
--------

Finley ble født i Montreal og studerte musikk ved St. Matthew's Anglican Church, Ottawa, University of Ottawa, King's College, Cambridge og Royal College of Music i London, og sikret seg en plass i National Opera Studio. Hans onkel og tidligere organist i Westminster Abbey, Sir William McKie, som bodde de siste årene i Ottawa, oppmuntret ham til hans tidlige musikalske aktiviteter.

Finley er spesielt kjent for sine tolkninger av Mozart-roller som Guglielmo, Papageno, Figaro, grev Almaviva og Don Giovanni. Han debuterte ved Salzburger Festspiele i 1991 og kom tilbake ved flere anledninger siden den gang, blant annet som grev Almaviva i 2007 og 2009, Don Giovanni i 2011 og Don Alfonso i *Così fan tutte* i 2013. I 2017 mottok han kritikerros for skildringen av Aribert Reimanns *Lear*.

Han debuterte i New York i Metropolitan Opera den 24. januar 1998 som Papageno i *Die Zauberflöte*. Deretter har han spilt tittelrollen som Don Giovanni, Marcello i Puccinis *La bohème*, og tittelrollen som Rossinis *Guillaume Tell* ved Metropolitan Opera.

Etter å ha utvidet sitt repertoar sang Finley tittelrollen som Eugene Onegin ved Royal Opera House, Covent Garden i mars 2008. Dette var andre gang han sang en Tsjajkovskij-rolle for Royal Opera; den første var prins Yeletsky, fra *Pique Dame*. I 2011 sang han Hans Sachs i Glyndebourne Opera-produksjonen av *Die Meistersinger von Nürnberg,* til kritisk anerkjennelse.

Finley debuterte ved Wiener Staatsoper som grev Almaviva i *Le nozze di Figaro* den 3. juni 2012. 

Finley har høstet kritisk ros i både opera og konsert. Etter et foredrag i Carnegie Hall i mars 2007, ble han berømmet av New York Times-kritiker Bernard Holland for å ha en "bass-baryton av lett luksus" og at hans "følsomhet begynner med ordets fremtredelse." Hans skildring av Schumanns *Dichterliebe* i Wigmore Hall i 2006 ble også høyt rost.

Finleys stemme finnes på en rekke innspillinger, inkludert flere soloalbum på Hyperion-etiketten, inkludert Bach-kantater, sanger av Barber, Ives og Ravel, Schuberts *Schwanengesang* og *Winterreise*, Brahms'*Vier ernste Gesänge* og Schumanns *Dichterliebe* og *Liederkreis*.

I juni 2014 ble han utnevnt til offiser av Order of Canada.

Finley ble utnevnt til Commander for Order of the British Empire (CBE) under Birthday Honours i 2017 (Storbritannia) for tjenester til opera.

Finley fremførte ridderen Gurnemanz i en påske-produksjon av Wagners *Parsifal* ved Wiener Staatsoper i april 2017.

I august 2019 fremførte Finley baryton-soloen i BBC Proms-forestillingen av William Waltons *Belshazzar's Feast*.

I september 2020, under COVID-19-pandemien, spilte Finley hovedrollen i *Ridder Blåskjeggs borg* i en London Symphony Orchestra-forestilling som ble gjort tilgjengelig online.

Innspillinger (utvalg)
----------------------

* Franz Schubert: Winterreise, akkompagnert av Julius Drake (Hyperion, 2014)
* *Songs by Samuel Barber*, akkompagnert av Julius Drake (Hyperion, 2007)
* Maurice Ravel: sanger, akkompagnert av Julius Drake (Hyperion, 2009)
* Wigmore (Hall) Live, sanger av Tsjajkovskij, Musorgskij og Rorem, akkompagnert av Julius Drake (Wigmore Live, 2008)
* Ives: sanger (vol.11), *Romanzo di Central Park* med Gerald Finley, akkompagnert av Julius Drake (Hyperion, 2008)
* Vaughan Williams: *The Pilgrim's Progress*, dirigert av Richard Hickox (Chandos, 1998)

Referanser
----------

1. ↑   Gemeinsame Normdatei, besøkt 4. mai 2014[Hentet fra Wikidata]
2. ↑   Discogs, Discogs artist-ID 848554[Hentet fra Wikidata]
3. ↑   Gemeinsame Normdatei, besøkt 17. desember 2014[Hentet fra Wikidata]
4. ↑  Gurewitsch, Matthew (5. november 2010). «A Long Way From Boy Chorister». *The New York Times* **(engelsk)**. ISSN 0362-4331. Besøkt 30. september 2021.
5. ↑  «Metropolitan Opera Association». *archives.metoperafamily.org*. Arkivert fra originalen 12. august 2018. Besøkt 30. september 2021.
6. ↑  «Die Meistersinger von Nürnberg | Glyndebourne». *web.archive.org*. 25. juni 2011. Arkivert fra originalen 25. juni 2011. Besøkt 30. september 2021.
7. ↑  Holland, Bernard (26. mars 2007). «A Vocalist Who Relishes the Poetry». *The New York Times* **(engelsk)**. ISSN 0362-4331. Besøkt 30. september 2021.
8. ↑  «Artist Index – Alphabetical – Complete - Hyperion Records - CDs, MP3 and Lossless downloads». *www.hyperion-records.co.uk*. Besøkt 30. september 2021.
9. ↑  Greenfield, Samuel (30. juni 2014). «Rick Mercer and Chris Hadfield among Order of Canada recipients». *The Toronto Star* **(engelsk)**. ISSN 0319-0781. Besøkt 30. september 2021.
10. ↑  «Page B8 | Supplement 61962, 16 June 2017 | London Gazette | The Gazette». *www.thegazette.co.uk*. Besøkt 30. september 2021.
11. ↑  Coghlan, Alexandra. «Unobtrusively filmed, powerfully performed but still unsatisfying: LSO's Bluebeard reviewed | The Spectator». *www.spectator.co.uk* **(engelsk)**. Besøkt 30. september 2021.

Eksterne lenker
---------------

* (en) Offisielt nettsted Rediger på Wikidata
* (en) Gerald Finley på Internet Movie Database Rediger på Wikidata

* (en) Gerald Finley hos The Movie Database Rediger på Wikidata
* (en) Gerald Finley på Apple Music Rediger på Wikidata

* (en) Gerald Finley på Discogs Rediger på Wikidata

* (en) Gerald Finley på MusicBrainz Rediger på Wikidata

* (en) Gerald Finley på Spotify Rediger på Wikidata

* (en) Gerald Finley på Songkick Rediger på Wikidata

* (en) Gerald Finley på AllMusic Rediger på Wikidata

|  |  |
| --- | --- |
| Oppslagsverk/autoritetsdata | Canadian Encyclopedia **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** CiNii **·** BBC Things **·** MusicBrainz **·** Discogs **·** AllMusic
 |